Ilhan Cumar oo ugu baaqday Madaxweyne Trump inuu Is-casilo (Daawo) – Idil News\nIlhan Cumar oo ugu baaqday Madaxweyne Trump inuu Is-casilo (Daawo)\nPosted By: Jibril Qoobey February 14, 2019\nWASHINGTON (IDIL NEWS)-Ilhaan Cumar, oo ah haweeney Muslim ah tii ugu horeeyay ee kamid noqotay Congress-ka Mareykanka ayaa si adag uga jawaabtay hadal kasoo yeeray Madaxweynaha Mareykanka Donald Trump.\nMadaxweyne Trump oo ka jawaabayay hadal horey ay u daabacday Ilhaan Cumar ayaa ka dalbaday inay iscasisho kadib markii uu difaacay Yahuuda oo wax badan ay dhaliilsaneyd Ilhaan.\nXildhibaan Ilhan oo u jawaabeysay Trump ayaa sheegtay in haddii qof ay mudan tahay inuu isku casilo hadal la necbeystay inuu yahay Madaxweyne Trump inuu iska casilo xilka uu hayo, maadaama ay sheegtay in tan iyo noloshiisii inuu ku dhawaaqi jiray hadalo Naceyb ah.\nDhinaca kale, Xildhibaannada Xisbiga Dimuqraadiga ah ee Mareykanka ayaa Ilhaan Cumar ka difaacay hadalada iyada ka dhanka ah ee ka soo baxay Trump iyo Xildhibaannada Jamhuuriga ah, waxaana ay u muujiyeen taageero.\nGuddoomiyaha Golaha wakiillada aqalka hoose ee Mareykanka Nancy Pelosi, ayaa Trump iyo xisbigiisa uga digtay in ay wax ka sheegaan Aqalka hoose oo uu aqlabiyaddiisu hoggaaminayo Xisbiga Dimuqraadiga ah.\nXildhibaan Ilhaan Cumar ayaa sheegtay inaysan marnaba iska casili doono xilka loo doortay, waxaana ay cadeysay in Madaxweyne Trump isaga ay haboonaan laheyn inuu is casilo, sababtoo ah waxay sheegtay inuu ku jiro Islaam Naceyb badan.


Dilka Ikraan Tahliil iyo halka FARMAAJO uu taagan yahay - Caasimada Online\nHome Warar Dilka Ikraan Tahliil iyo halka FARMAAJO uu taagan yahay\nDilka Ikraan Tahliil iyo halka FARMAAJO uu taagan yahay\nMuqdisho (Caasimada Online) – Dilka Allah ha u naxariistee ikraan Tahliil Faarax, wuxuu abuuray argagax, diidmo, iyo caro xooggan oo dhammaan shacabka Soomaaliyeed ay si isku mid ah u muujiyeen.\nHay’adda NISA, oo Ikraan ay ka tirsaneyn, waxay afduubka iyo dilkeeda ku eedeysay Al-Shabaab, hase yeeshee Al-Shabaab ayaa durba iska fogeysay, ayada oo sheegtay inay eedaas “ula yaabtay si la mid ah shacabka kale ee Soomaalida.”\nSiyaasiyiin badan oo ka hadlay dilka, oo ay ka mid yihiin Mahad Salaad, Cabdiraxmaan Caynte, Xasan Sheekh, Cabdiraxmaan Cabdishakuur, Sanbalooshe, Cumar Cabdirashiid, Taabit Cabdi iyo kuwa kale, waxay falcelintooda, inkasta oo qoraal ahaan ay kala duwaneyd, ay laheyd hal macno, waxayna ku dalbadeenin ra’iisul wasaare Roobleuu tallaabo qaado.\nWaxaa la mid ahaa shacabka Soomaalida badankood, oo u kuur gelid ay sameysay Caasimada Online, ay ku ogaatay inay badankood dalbanayeen in Rooble uu tallaabo ka qaado dadka lagu tuhmayo kiiskan, oo Ikraan ay caddaalad hesho.\nBaaqyada ku socda Rooble waxay nagu dhalisay su’aal ah, maxaa loo waayey cid baaq u direysa Farmaajo, oo ka codsaneysa inuu wax ka qabto xaaladdan?\nBaaqyada ku socda Rooble, waxay macno weyn ka bixinayaan halka uu maanta Farmaajo ka taagan yahay Soomaaliya, sumcad ahaan iyo sharciyad ahaan; haddii uu dareensan yahay iyo haddii kaleba.\nDadka dalbanaya inay caddaalad hesho Ikraan, ee dhinaca maraya Farmaajo una qeylinaya Rooble, waxay Farmaajo u dirayaan farriin laba macno leh; 1- iInuusan sharciyad madaxweyne haysan, 2- Haddii uu haysatana aysan ku kalsooneyn inuu caddaalad fali karo.\nMadaxweyne Farmaajo, wuxuu muddo xileedkiisu dhammaaday 7-dii Febraayo 2021, waxaana dad badan ay rumeysan yihiin inuu kursiga ku fadhiyo sharci-darro, oo ay tahay inaan waxba laga weydiin masiirka umadda iyo dalka.\nFamaajo kahor, waxaa jiray madaxweynayaal waqtigooda dhammaaday, sida Xasan Sheekh iyo Sheekh Shariif haddana marnaba aan sharciyaddooda dood la gelin, sababtuna waa inaysan isku dayin muddo kororsi, islamarkaana jallaafo kasta oo ay awoodaan u dhigin in dalka ay doorasho ka dhacdo, sida ka duwan Farmaajo.\nWaa taas sababta ay u rumeysan yihiin in Farmaajo uu kursi un ku fadhiyo, balse aanu dalka maamulin, oo Rooble iyo xukuumaddiisa ay haystaan sharciyadda xil-gaarsiinta, illaa inta madaxweyne kale laga dooranayo.\nQeyb kale oo shacabka a ka mid ah ayaa Farmaajo u muujinaya in xitaa haddii ay rumeysan yihiin inuu sharciyad haysto, aysan aaminsaneyn inuu caddaalad fali karo, ama qaado karo wax tallaabo ah oo ka dhan dadka lagu tuhmayo dilka Ikraan.\nFarmaajo intii uu madaxweynaha ka ahaa Soomaaliya, waxaa dhacay tacaddiyo badan oo loo gaystay dad shacab ama siyaasiyiin ah, sida dhiibistii Qalbi-Dhagax, weerarkii Cabdiraxmaan Cabdishakuur, xasuuqii shacabka Baydhaba, iyo askartii la geeyey Eritrea ee weli la’yahay, qaarkoodna la xaqiijiyey in la dilay.\nDhammaan tacaddiyadan waxay si toos ah ugu dhammaadeen Farmaajo, waana taas sababta aysan maanta u jirin cid soo hadal qaadeysa Farmaajo, ama caddaalad uga dalbeysa marxuumad Ikraan Tahliil.\nAfar sano kadib markii Farmaajo la doortay, oo shacbiyadda uu helay ay aheyd mid aan horey loo arag, wuxuu maanta taagan yahay maqam loo arko inuu ahaa madaxweynihii ugu tacaddiyada badnaa uguna xukunka xumaa ee dalka uu arko 30 sano kadib.\nWaxaa dhimatay sumcaddiisa, wuxuuna marayaa heer, xitaa aan lasoo hadal qaadin, xilli kiis xasaasi ah oo noociisa aan dalka lagu arag uu taagan yahay.\nFarmaajo waa kaas.


Wararka Maanta: Arbaco, Feb 27, 2013-Dhoofinta Xoolaha Nool ee Ganacsiga ah oo si rasmi ah sannado kaddib xalay looga billaabay Dekedda Muqdisho (SAWIRRO)\nMaareeyaha dekedda Muqdisho, C/llaahi Cali Nuur oo munaasabaddii lagu furayay dhoofka xoolaha nool ka hadlay ayaa sheegya inay tani muujinayso horumarka dhinaca ganacsiga ah ee uu dalku ku tallaabsanayo, isagoo xusay in ganacsatada Soomaaliyeed ay u furan tahay inay dekedda ka dhoofiyaan xoolaha nool.\nWasiir ku xigeenka ganacsiga Soomaaliya, Cabdirisaaq Sheekh Ismaaciil oo furay dhoofinta xoolaha dekedda Muqdisho ayaa sheegay in tani ay tusaale cad u tahay xiriirka ka dhexeeya dowladda iyo ganacsatada Soomaaliyeed, isagoo sheegay jiraan maraakiib kale oo diyaar u ah inay qaadaan xoolaha nool ee ganacsiga ah.\n“Caawa waxaa laga dhoofinayaa dekedda Muqdisho markii ugu horreysay muddo 20-sano ka badan xoolo nool oo ganacsi ah, waxaana xoolaha nool ee caawa daahfurka u noqonaya dhoofinta xoolaha dekedda Muqdisho ay tiradoodu tahay 549 neef oo lo’ ah, kuwaasoo ku socda dalka Cummaan,” ayuu yiri wasiir ku xigeenka.\nSidoo kale, wasiir ku xigeenku wuxuu sheegay in dhoofinta xoolahan ay kobcinayaan dhaqaalaha dalka, isagoo intaas ku daray in xoolihii xalay dhoofay ay lahaayeen ganacsato Soomaaliyeed.\n“Xoolahan waxay ku jireen muddo 40-casho ah maxjar ku yaalla Muqdisho, inkastoo aysan ahayn inay muddadaas dheer ku jiraa maxjarka, haddana waxaan diyaarinaynay qalabkii fududeyn lahaa inay xoolahaas dhoofaan,” ayuu wasiirku u sheegay warbaahinta intii ay munaasabaddu socotay.\nDhanka kale, mid ka mid ah ganacsatadii xalay dhoofsanayay xoolaha nool ayaa sheegay in shirkadooda oo lagu magacaabo Al-Cimraan ay noqotay tii ugu horreysay oo dekedda Muqdisho ka dhoofisa xoolo nool muddo dheer kaddib, waana mid aan ku faraxsannahay.\nDekedda Muqdisho ayaa waxaa ku sugan markab weyn oo diyaar u ah inuu qaasdo xoolo nool oo ganacsi ah, iyadoo mas’uuliyiinta dowladda ee xalay ka hadlay furitaanka dhoofka xoolaha ay sheegeen inay diyaar yihiin 3,000 oo geel la dhoofinayo ah iyo kumannaan kale oo ari ah.\nXoolaha nool ayaa waxay horay uga dhoofi jireen dekedaha Berbera iyo Boosaaso oo ku yaalla Somaliland iyo Puntland, iyadoo tallaabadan ay qaadday dowladda Soomaaliya ay noqonayso mid u sahlaysa ganacsatada inay si fudud xoolahaooda uga dhoofsadaan dekedda Muqdisho.


Akhriso:- Siyaasi Juxa oo kabaha la dulmaray wasiir Goodax “Puntland waa pre-federal state dhisan in kabadan 20 sano oo leh manhaj”.\nApril 18, 2019 Xafiiska Puntland Faallooyinka, Puntland, Somalia, Wararka Maanta 1\nWasiirkii hore ee arrimaha gudaha dowladda Federaalka Cabdi Faarax Siciid ( Juxa) ayaa ugu baaqay wasiirka waxbarshada ee dowladda Federaalka Cabdullaahi Goodax Barre inuu faraha kala baxo waxbarshada Puntland.\nSiyaasi Juxa oo ahaa asaasihii Manhajka iyo Imtixinaadka Shahaadiga ah xiligii uu ahaa wasiirka waxbarashada Puntland 15 sanno k ahor ayaa qoraal uu soo dhigay bartiisa facebooga, waxaa uu ku sheegay in Puntland ay ka horaysay dowladda Federaalka, ayna leedahay Manhajd, imtixaan iyo siyaasad waxbarasho oo dhisan 20 sanno\n“Wasiir Godaxow, Puntland waa pre-federal state dhisan in kabadan 20 sano oo leh manhaj, imtixaan iyo siyaasad waxbarasho oo dhisan waqti dheer. Waa nidaam waxbarasho oo leh sharciyad iyo kalsooni shacab oo buuxda. Waa nasiib darro inaad maanta ku goodido inaad burburiso nidaamkaas reer Puntland dhisteen”\nSiyaasi Juxa, waxa uu sheegay in adeega waxbarashadu uu yahay shaqo u gaar ah dowlad goboleedyada xubnaha ka aha dowladda Federaalka oo ayan khusayn dowladda dhexe ee Muqdisho.\n“Tan kale waxbarashadu waa shaqo u gaar ah Dawlad-goboleedyada ee maaha wax quseeya Dawlad dhexe. Nidaamka Federalka waxaa loo samaystay inaan arrimahan oo kale mardame meelna marti looga noqon” ayuu yiri Wasiir Juxa\nWasiirka waxbarashada Federaalka Cabdullaahi Goodax Bare oo Telefishanka Federaalka ka hadlay ayaa sheegay in dowladda Puntland ay ka baaqsatay inay ka qaybgasho Imtixaanaadka Shahaadiga oo 11 bisha May la qaban doono. Wasiirku wuxuu toos ula hadlay waalidiinta iyo ardayda reer Puntland, isagoo sheegay in fursadaha wasaarada ayan u sinaan doonin ardayga u fariista imtixaanaadka wasaaradiisa iyo midka aan u fariisan.\nWaa wax aan xishooneyn siyaasiinta xanaaqsan Ha moodin inaad miciyo libaax leedahay


Philippe Coutinho Oo Shan Daqiiqadood Ku Burburiyey Manchester United, Guushii Rangnick Niyadda Gashaday Oo Isku-rogtay Iyo Lama Filaankii Ku Dhacay Red Devils - GOOL24.NET\nPhilippe Coutinho Oo Shan Daqiiqadood Ku Burburiyey Manchester United, Guushii Rangnick Niyadda Gashaday Oo Isku-rogtay Iyo Lama Filaankii Ku Dhacay Red Devils\nKooxda kubadda cagta Manchester United ayaa lama filaan iyo natiijo niyad-jab ah kala soo kulantay Aston Villa oo ay marti ugu ahayd Villa Park, taas oo ay ka xajisan kari weyday guul ay xilli hore gacanta ku dhigtay balse waqti dambe lagaga daba yimid.\nAston Villa ayay shan daqiiqadood oo kaliya ku qaadatay inay meesha kaga saarto laba gool oo ay Manchester United la timid labadii qaybood ee ciyaarta.\nManchester United ayaa 2-0 ku hoggaaminaysay ciyaarta daqiiqaddii 76aad waxaana labada gool ba u saxeexay Bruno Fernandes, hase yeeshee Philippe Coutinho oo kulankiisii ugu horreeyey u saftay Aston Villa iyo Jocob Ramsey ayaa min hal gool kaga dhaliyey shan daqiiqadood gudahood.\nGoolhaye Martinez ayaa goolka koowaad ee Manchester United hadiyad ahaan u bixiyey daqiiqaddii lixaad ee bilowgii ciyaarta, markaas oo kubbad uu soo laaday Bruno Fernandes uu labada gacmood ku qabsaday, balse ka sii batay oo goolkiisa u weydaaratay.\nRed Devils ayaa goolkan waqtiga hore ay dhalisay ugu dabbaal-degtay si weyn iyadoo uu waliba ka maqnaa xiddiga reer Portugal ee Cristiano Ronaldo.\nAston Villa oo inta badan ciyaarta maamulaysay ayaan qaybta hore ka faa’iidaynin fursadihii ay heshay.\nDavid de Gea ayaa sameeyey badbaadin cajiib ah, waxaanu kubbad gool caddaan ah loo qaatay uu ka diiday Buendia oo kubbad uu ka helay Digne ku qabtay madax-awood badan, taas oo uu goolhayaha reer Spain u babbac-dhigay.\nAlex Telles iyo Mason Greenwood ayaa u dhowaaday inay hoggaanka usii dheereeyaan Manchester United ka hor intii aan loo bixin waqtiga nasashada, waxaana sii halis badnaa kubbad uu difaaca bidix ee reer Brazil ku garaacay goolhaye Martinez.\nQaladka uu sameeyey Martinez ayaa ku saxay badbaadinta Mason Greenwood uu kaga joojiyey goolka, halka David de Gea uu isaguna noqday xiddiga kooxdiisa markii uu kubbad aan la filayn uu ka qabtay Emiliano Buendia.\nJocob Ramsey iyo Lucas Dign ayaa khalkhaliyey difaaca Manchester United markii lagu soo noqday qaybta labaad, waxaanay min laba kubbadood oo wanaagsan la tageen xerada ganaaxa, waxaase ka liitay dhamaystirka oo uu Danny Ings uu qabsan waayey shaqadiisa.\nNasiib-darro ayaa ku dhacday da’yarka Manchester United ee Elanga daqiiqaddii 60aad markaas oo kubbad uu kusoo xeeladeeyey Cash uu dhinaca bidix kala soo galay xerada ganaaxa Aston Villa, isla markaana ku toogtay goolka waxayse kubaddu garab martay birta iyadoo waxyar u jirtay inay shabaqa taabato. Alla maxay fursad ahayd.\nManchester United ayaa sii dheeraysatay hoggaanka daqiiqaddii 67aad, waxaana gool labaad u dhaliyey bruno Fernandes oo dhamaystiray kubbad uu ka helay Fred.\nPhilippe Coutinho ayaa soo galay garoonka daqiiqaddii 68aad xilli ay Manchester United niyadda gashatay inay guuleysatay, waxaana uu kubbad-sameeyaha reer Brazil markiiba la wareegay khadka dhexe isaga oo difaacyahannada Man United na goysmo iyo il-dheeraan kubbad-dhiibis la socoto uu ku khalkhaliyey.\nChukwuemeka ayaa kubbada u dhiibay Philippe Coutinho daqiiqaddii 77aad, waxaana uu laacibka reer Brazil si qurux badan ugu sii gudbiyey Ramsey oo isaguna dhamaystiray, shabaqana u weydaariyey David de Gea.\nVilla ayaa markan niyadda gashatay inay la iman karayso goolka barbarraha, waxaanay weerar aan joogi lahayn ku ekeeyeen xerada ganaaxa United oo la moodayay inay cabsi gashay markii uu goolku ka dhashay.\nGOALLLLLLLLLLLLLLLLLLLLLLL!!!! COUTINHO!!!!! Aston Villa ayaa keentay goolka barbarraha. Philippe Coutinho ayaa furtay xisaabtiisa gool-dhalinta Premier League, waxaana uu kooxdiisa Aston Villa u dhaliyey goolka barbarraha. Kubbad uu dhinac bidix ka keenay Buendia ayaa lugta u gashay Ramsey oo isaguna u gudbiyey Coutinho oo si xarrago leh u dhamaystiray.\nCiyaarta ayaa noqotay 2-2. Shan daqiiqadood oo kaliya ayaa u dhexeeyey labada gool ee Aston Villa ay dhalisay.\nCoutinho ayaa mar kale tijaabiyey goolhaye De Gea, waxaana kubbad uu ku toogtay ay ku beegantay goolhayaha Spain oo isagoon dhibaatoonin qabsaday. Ciyaarta ayaa kusoo dhamaatay barbarro 2-2 ah.\nRalf Rangnick iyo xiddigaha Manchester United ayaa ka baxay garoonka iyaga oo niyad-jabsan isla markaana la yaabban sida guul gacantooda ku jirtay ay u xajisan waayeen shan daqiiqadood gudahood.\nNatiijadan ayaa ka dhigan in Manchester United ay kaalinta toddobaad kaga jirto miiska kala-sarraynta Premier League waxaanay mar kale iska lumiyeen fursad ay ku iman lahaayeen kaalinta shanaad oo ay ka beddeli lahaayeen Arsenal iyagoo kasoo dul-boodaya Tottenham oo lixaad ku jirta.\nManchester United waxay haysataa 32 dhibcood, waxaanay shan dhibcood ka dambaysaa West Ham oo afraad fadhida, halka Manchester City oo hoggaanka haysana ay u jiraan 24 dhibcood.\nAston Villa ayaa iyaduna ku jirta kaalinta 13aad, waxaanay 9 dhibcood ka hoosaysaa Manchester United oo toddobaad fadhida.


Carl-Henry-Gray-Suit-iyo-ChampaigneWaxaan bilaabay ganacsigeygii ugu horreeyay markii aan ahaa 12 sano - oo gudbinayey wargeysyada subixii hore iyo fiidkii 7 maalmood usbuucii, markasta oo wiilasha kale aysan imaanin waxaan fursad u helayaa sameynta 2 ama 3 warqado kale!\nGanacsigeyga labaad 'wuxuu bilaabay qiyaastii 13 sano jir wuxuu ahaa hagaajinta iyo iibinta mootooyinka, mootooyinka iyo mootada' wiilasha kale ee aan ku fuuli karno dhul si gaar ah loogu raaxeysto.\nWaxaan sidoo kale ku soo biiray ciidamada Cadawga halkaas oo aan ku qaatay habeenkii 2 isbuuci todobaadyo ah iyo dhammaadyo usbuucyo ah; waxaynu ka barannay wax walba oo ku saabsan militariga, socodka, hubka, aadaabta iyo sida loola socodsiiyo nafteena si lebis ah. Tani waxay horseed u tahay in ay ka mid noqdaan ciidamada joogtada ah ka dib markay dugsiga ka tagaan.\nKa dib markii aan ka tegay ciidanka waxaan lahaa shaqo, taas oo ay ka mid yihiin iibinta hifi iyo qalabka isteerinka, taasi waa markii xiisihii aan u qabay muusikada ay ii horseeday shaqadaydii ugu horreysay oo ahayd goob-faneed DJ. Xilligii 4 bilood gudahood ee fursaddii ugu horreysay ee DJing waxaan noqday waqti buuxa oo iskiis u shaqeyste u ah DJ 1st July 1978 ee kooxda 'Coral Group' ee diskooga cusub ee magaalada, bilooyinkii 3 ka dib waxaan bilaabay ganacsigeyga labaad oo aan ka kireynayo diskooga iftiinka & qalabka dhawaaqa iyo taas oo ka shaqeysa hay'ad DJ hoteellada maxalliga ah.\nTaasi waa sida aan ku bilaabay ganacsiga oo tan iyo markaa waxaan ku lug lahaa ugu yaraan warshadaha kala duwan ee 39.\nSanadihii la soo dhaafay wax badan ayaa la i weydiiyay "Hey Carl, maxaad nolosha ku sameysaa?" Jawaabahaygu waxbadan isbadaleen waqti badan! Tani waa qayb ahaan sababta oo ah weligeed ma jirin jawaab fudud oo sidoo kale waxay qaadan kartaa waqti dheer in jawaab sax ah la bixiyo (Riix halkan si aad u aragto fiidiyaha oo sharxaya wax walba). Waxaan had iyo jeer igu dhiirigelinayay inaan noqdo qof isku filan, fahma oo xakameeya waxkasta oo loo baahan yahay si arrimaha horay loogu maro aniga oo aan ku xirnayn dadka kale guusha aan gaaro ama guuldareysto.\nDib markii aan bilaabay, on 1st July 1978, gabi ahaanba diyaar uma ahayn nolosha ganacsiga, kaliya waxaan haystay wado aan ku helo nolol fiican iyo sida ugu macquulsan ee suurtogalka ah - Weligey kamaan shaqo gelin waqti buuxa tan iyo markaas.\nXorriyaddu waxay la timaadaa qiimo aad u badan inkasta oo aadan waligaa hubin waxkasta, waxaad abuuri kartaa khayaali been ah haddii aad sameyso wax kugu filan oo kaa dhigaya inaad hesho lacag kugu filan oo aad ku kasbato ama aad ku barwaaqowdo - laakiin sidii aan marar badan la soo maray, waxkastoo aad leedahay waa la geyn karaa ama lagu burburin karaa waqti aad u gaaban. Tan macnaheedu maahan inay tahay cadaw caan ah ama cadow. Waxay noqon kartaa munaasabad qaran ama mid caalami ah, siyaasiyiintu waxay male awaal xun ka bixiyaan habka loo maamulo dalka iyo nasiib xumo fudud. Khasaaraha suurta galka ah ayaa ah meel kasta sidaa darteed waxaad u baahan tahay inaad ka shaqeyso waxyaabaha muhiimka ah ee kugu dhicikarta kugu yeelan kara isla markaana leh qorshayaal dhowr ah oo gadaal u dhaca, kiis-kiis!\nDadka intooda badani waxay arkeen oo keliya qayb yar oo ka mid ah waxqabadyadayda, sidaa darteed waxay u eg yihiin inay igu dhiirrigeliyaan "in aan diiradda saaro" ama "ku dhegaan hal shay", Waan ogahay in marka loo eego aragtidoodu xaddidan tahay, baraarug la’aanta ganacsiga buuxa iyo fahamka fahamka geeddi-socodka go'aan qaadashadeedu macno buuxda ayey ku leedahay iyaga - laakiin waxaan la socdaa fursado badan, fursado iyo duruufo suurtagal ah oo ka jira hawlahayga baaxadda weyn iyo is-dhexgalka ganacsiga; Waxaan si weyn ugu cadeeyay hormarinta fikradeyda ganacsi.\nNatiijooyin badan oo guuleysta waxay ka yimaadaan falalka gebi ahaan looga hortago, ma ahan wax sax ah waqtiga oo dhan laakiin waa inaan noqdaa waqtiyo sax ah oo aan ka khaldanahay inaan ku guuleysto. Waa run in ficilku u horseedi karo dhibaatooyin, dhibaatooyinku waxay ku siinayaan waayo-aragnimo iyo waayo-aragnimo waxay kuu horseedaa guul (haddii aad dhageysatid).\nMa ahayn jid toosan oo lagu gaadho guusha iyo xitaa maanta ma aqbalayo in aan gaadhay heerka ugu sarreeya ee karaankayga, marka loo eego qaddarka saafiga ah ama guud ahaan guulaha aan gaadhay - waxa aan ka baqayaa in maalinta ugu dambaysa ee aan dhulka haysto aan lahaan doono Hal shaqo oo dheeri ah in la sameeyo ”.\nGabi ahaanba waan caaqil ahay markaan bilaabay ganacsiga maxaa yeelay waxaan seegay waxii ugu horreeyay ee 12 sano ee waayo-aragnimada caruurnimada caadiga ah, halkaas oo qofku ku barto xirfadaha kala-gaarka ah, is-dhexgalka kuwa kale iwm Tani waa sababta oo ah waxaan ku noolaa nolol go'doonsan oo ku taal woqooyiga Afrika ee 19Km ka baxsan magaalo deked yar - markii aan ku soo noqday Boqortooyada Ingiriiska markii aan jiray 12 sano waxay ahayd wakhti jahwareer igu kalifay inaan xiiseeyo inaan barto qaababka nolosha & nolosha. Tani waxay iga dhigtay inaan wax ku barto xawaare aad uga dhaqsi badan kooxdayda asxaabta ah ee aan si dhaqso leh uga guuleysto, ugu yaraan dhanka tixraackeyga sababtoo ah danaynayaan waxyaabaha aan ahaa iyo fiisaha!\nTan iyo 1972 waxaan bartay 100's buugaag ah dhammaan dhinacyada nolosha & ganacsiga, sidoo kale tan iyo markii internetku runtii ka baxay 1998 waxaan sii waday cilmi-baaris heersare ah oo ku saabsan dariiqa adduunka iyo khabiir ku ah dhismaha ganacsiga internetka. Waxaan had iyo jeer jeclaan lahaa inaan la wadaago wixii daahfurka ah ee qof kasta oo caawimaad u baahan maxaa yeelay waxaan ogahay waaya-aragnimada-gacanta koowaad sida kelinimada iyo adkaanta ay tahay inaan isku dayo barashada tijaabada iyo qaladka, sidoo kale waxaan isku dayayaa inaan wax walba keligiis ku baxo waqti badan ayey qaadataa naftu waa burburin kartaa.\n"Waxaan rabaa inaan caawiyo inta ugu badan ee suuragalka ah si ay u gaaraan awooddooda"\nWaxaan u malaynayaa adduunka dibadiisa waxaan ku noolaa nolol ka sareysa celcelis ahaan tayo sare tan iyo dabayaaqadii 20's, oo waxaan haystaa wax badan oo aan ugu mahadnaqayo - Waxaan ku noolaa Monaco iyo Cote d'Azur ilaa sannaddii 2000 waxaanan haystaa milyaneer aad u badan xitaa dhowr bilyan oo saaxiibo ah. Waxaan kale oo aan leeyahay ururro leh Royalty iyada oo loo sii marayo kooxo iyo ururro aan taageersanahay taas oo xiiso leh - oo aan ku daro boqolaal xiriir farxad leh la leh dadka shaqeeya ee joogtada ah kuwaas oo bixiya adeegyo nolol-maalmeedka aan u baahanahay si aan uga dhigno adduunkayagu inay shaqeeyaan, aniga dhammaan ayay u wada siman yihiin qiimo leh.\nWaxaan aaminsanahay awooda qosolka iyo lahaanshaha\ninta ugu badan ee madadaalo iyo xorriyadda intii suurtagal ah.\nNatiijada meheraddayda ganacsi illaa hadda waa "Carl Henry Global" halkaas oo aan ku abaabulo waxqabadyadayda hoos timaadda cinwaannada ugu waaweyn ee 5; Maaliyadda, Hantida (Hantida), Internetka (Suuqgeynta Khadka Tooska ah), Shirkadda iyo Shakhsi ahaaneed & Nolol - Waxaan u adeegsadaa cinwaanadaas si aan u habeeyo labadaba ganacsi iyo noloshayda shakhsiyeed. Waxaan u arkaa inay ku caawinayso in aan haysto “santuuqyada” si aan u galiyo fikradayda iyo qorshahayga oo dhan. Ka akhriso inbadan oo ku saabsan bogga "Naga saabsan" ...,\nTan iyo 1998 waxaan u isticmaalay internetka sida ugu macquulsan ugana shaqeeyo hawlahayga ganacsiga si aan u yareeyo cabirka qaab dhismeedka ganacsigeyga. Tani waa markii aan la imid "CAD-Q" (Isgaarsiinta, Automation, faafinta iyo Aqoonsiga) adduunka internetka waa hab wanaagsan oo lagu yareyn karo shaqooyinka badan ee khadka tooska ah.\nUjeeddadayda Carl Henry Global waa inaan abuuro iskuxirid toos ah oo internet ka taageeri kara isla markaana socodsiin kara ganacsiyada badan isla markaana ku taageeri kara warshado kasta adoo awood u siinaya aaladda saxda ah iyo softiweerka. Waxaan maqlay moodeelkan oo loogu magac daray "is dhexgalka tooska ah", kaliya waxaan ogahay in aanan jeclayn ku tiirsanaanta dhinacyada 3rd ee horumarka.\nWaxaan sidoo kale dhignay websaydh badan oo ganacsi badan! Farqiga ugu weyn ee noo dhexeeya anaga iyo "caadiga ah naqshadeeye websaydh" ayaa ah inaan fahamno noocyo ganacsi oo kala duwan oo offline ah oo aan naqshadeynno nidaamyada ganacsi ee khadka tooska ah ee adduunka ka shaqeyn doona, abuuritaanka xaashiyaha quruxda badan ee internetka aan danta noogu jirin kali kadhisan - annaga dooneysaa "Nidaamyada Ganacsi ee internetka" inay qabtaan shaqo shaqo oo ay ku caawiyaan lacag ka sameyso khadka tooska ah!\nNala Shaqeyn Us !!\nSida la sharaxay waxaan ku shaqeynaa ganacsiyo kala duwan oo si buuxda loo leeyahay waxaana wadnaa howlo gurigeenna ah, laakiin sidoo kale waxaan soo dhoweyneynaa noocyo badan oo cilaaqaad ah; tani waxay noqon kartaa shuraako la shaqeeya, tababarte, macmiil, weheliye, Joint Venture ama qandaraasle.\nFadlan nala soo xiriir Cinwaanka email Tan waxaa lagu dying from corruption. Waxaad u baahan tahay Add to view. si aan u aragno sida aan u wada shaqayn karno.


UCId & KULMIYE about Security Committes June 2004\nOPPOSITION PARTIES SAY THEY WILL COMPLAIN TO THE SUPREME COURT ABOUT THE SECURITY COMMITTEES: 02/06/2004\nUCID Iyo KULMIYE Oo Sheegay Inay Maxkamad Geynayaan Xeerka Xukunka Degdegga Ah\nSomaliland.Org — Hargeisa, Somaliland — 2 June, 2004\nLabada Xisbi ee UCID iyo KULMIYE ayaa sheegay inay maxkamad geynayaan dacwad lid ku ah xeerka Xukunka degdegga ah (Public Order Law), kaas oo uu golaha Wakiilladu laalay 1999kii,n sidaas darteedna ay ku tilmaameen sharci darro.\nXeerkaas oo uu Guddiga Nabadgelyada Hargeysa dhowaan ku xukumay 156 dhallinyaro oo lagu qabtay mudaharaadkii dhacay 18kii May xadhig u dhexeeya Lix Bilood ilaa Sannad, ayaa Guddoomiyaha Golaha Wakiillada Mudane Qaybe waxa uu sheegay mar xisbiga KULMIYE waydiistey Golaha Wakiillada iyo Maxkamadda Sare inay tirtiraan ku dhaqanka xeerkaas in xeerkaasi sharci yahay, go'aankii lagu laalayna uu burey markii goluhu cod ku diidey dacwad dacwad dastuuri ah oo ay 36 mudane soo jeediyeen in lagu soo oogo Madaxweynihii hore Marxuum Maxamed Ibraahim Cigaal.\nSidaa darteed, shirka Jaraa'id ee ay labada xisbi wadajirka u qabteen maanta waxa lagu soo bandhigay nuqulka go'aankii golaha Wakiilladu ku laalay xeerkaas oo uu saxeexay Guddoomiyaha Golaha Wakiillada mudane Axmed Maxamed Aadan (Qaybe) iyo Xoghayaha Guud ee golaha Maxamed xuseen Cismaan, kaas oo u qornaa sidatan:\nGO'AAN BURIN XEER LR. 21 EE 1963 PUBLIC ORDER LAW\nMARKUU ARKAY qodobada 40,41, 42, 44, 45, 59, 124, 125 iyo 55 ee\nMARKUU ARKAY Mooshinka mudanayaashu soo qaddimeen 14/07/99 iyo\n10/11/99 ee la xidhiidha xukunka degdegga ah, kana warhelay in dalka lagaga dhaqmo xeerka Nabadgelyada Guud (Public Order Law, no 21) ee soo baxay 1963kii.\nMARKUU OGAADEY In xeerkani ka kooban yahay:\n- Qayb u baahan xeerar gaar ah in laga soo saaro, sida kan huteelada hurdada,\n- Kuwo ka mid ah xeerarka Guud ee garsoorka ee hadda la adeegsado,\n- Kuwo xeerar gaar ah leh sida kan dhaqan celinta dhallinyarada (Juvinile),\n- Kuwo ka hor imanaya Dastuurka, shareecada Islaamka iyo baaqyada caalamiga ah ee xaquuqda aadamaha oo xukuumadda SL saxeexday.\nMARKUU ISTUSAY In kuwa aan waafaqsanayn dastuurka iyo shareecadu noqonayaan waxba kama jiraan sida dastuurka qodobka 155 tilmaamayo\nMARKUU KU QANCAY in aanay dalka ka jirin nabadgelyo darro gaadhsiisan xaalad xukun degdeg ah Alle mahadi ha ka gaadhee\nMARKUU AQOONSADAY: In hay'adihii sharci fulintu (Waaxad Garsoorka, ciidamada Boliska iyo Asluubtu) dhisan yihiin itaal kasta ha lahaadeene.\nMARKUU TIXGELIYEY: Soo jeedinta guddida farsamo iyo la taliyaha sharciga ee goluhu soo bandhigeen iyo aaraada doodda mudanayaashu kaga baaraan degeen mawduuca mudadii u dhexaysey 14-17/7/99.\nMARKUU U CODEEYEY: qodobada nuxurkii dooddu ku soo ururtay, fadhigii 27/07/99 oo ay goob joog ahaayeen 54 mudane.\nWuxuu cod aqlabiyad ah (49 cod) oo gacantaag ah ku ansixiyey qodobada go'aankan ee hoos ku qoran, halka uu ka diidey hal (1) mudane, saddex (3) mudne oo kalena ka aamustay, guddoomiyuhuna aanu cod bixin sida caadadu tahay.\n1. In xukuumaddu sida ugu firfircoon uga shaqaysiiso hay'adaha sharci fulinta (Law Enforcement bodies) si ay xilkooda u gutaan.\n2. In Xeerka Nabadgelyada Guud (Public Order Law, no. 21 of 1963) oo ka horimanaya dastuurka, Shareecada Islaamka iyo baaqyada caalamiga ah ee xuquuqda aadamiga uu yahay waxba kama jiraan (Null and Void).\n3. In haddii ay dalka ku timaaddo xaalad khalkhal gelin karta xasiloonida, amniga, kalsoonida dhaqaale, iwm, Allah inaguma keenee uu Madaxweynuhu ku tallaabsado awooddiisa ku xusan qodobka 117 ee dastuurka, kana ansaxsado labada gole ee Baarlamaanka sida ku qeexan dastuurka qodobka 78 farqadda 5aad.”\nMaxamed Xaaji Maxamuud Cumar Xaashi oo ka hadlay xeerkaas iyo dadkii lagu xidhay mudaharaadkii ka dhacay Hargeysa 18kii May ayaa isaga oo shucuurtiisu kacsan tahay waxa uu yidhi, "Ucid iyo KULMIYE waxay geynayaan Maxkamad Xeerka Xukunka degdegga ah". Waxa uu sheegay in dadka ay barayaan axsaabta, si ay iyagu u ilaashadaan sharciga iyo xaquuqdooda.\nWaxa ay labada xisbi xukuumadda ugu baaqeen inay sii dayso dhallinyarada inta weli xidhan.


Cabdikariin X.Guuleed.“Doorashadu in lagu dhawaaqo waa muhiim ” - Awdinle Online\nCabdikariin X.Guuleed.“Doorashadu in lagu dhawaaqo waa muhiim ”\nCabdikariin Xuseen Guuleed Madaxweynihii hore ee Galmudug sidoo kalena soo qabtay xilka Wasiirka Amniga Dowladdii Madaxweyne Xasan Sheekh Maxamuud ayaa soo dhaweeyay hadalkii Madaxweyne Farmaajo ee la xiriiray qabsoomidda Doorashada dalka.\nGuuleed ayaa tilmaamay in arrintaan ay u wanaagsan tahay sii socoshada Qori isu dhiibka Dowladaha oo afartii sanaba mar la qabto Doorasho laguna soo doorto Dowladda xigta tan markaas waqtigeedu idlaado.\n“Waa go’aan wanaagsan hadalka Madaxweynaha ee ah in dalka ay ka dhaceyso Doorasho oo aan jiri doonin muddo kororsi, balse waxaa mudan in la isweydiiyo oo laga baaraandego waqtiga la heysto iyo howsha la rabo in la sameeyo” ayuu Cabdikariin Xuseen Guuleed.\nCabdikariin dhanka kale waxa uu soo jeediyay in Baarlamaanka Soomaaliya ay mas’uuliyad iska saaraan sidii loo dhaqangelin lahaa xeerarka Doorashooyinka oo ay horay u meel mariyeen labada Gole.\nCabdikariin Guuleed oo sameystay xisbi siyaasadeed ayaa doonaya inaysan madaxda dalka sameysan wax muddo kororsi ah oo dowladda hadda jirto looga cabsi qabao inay waqti ku darsato muddo xilheynteeda, xisbiyada dalka ka jira ayaana ka dhursugaya tallaabada ay qaadi doonaan dowladda Farmaajo oo wax ka yar 8 bilood ay u harsanyihiin.\nGuddiga doorashooyinka ayaan wali shaaca ka qaadin nuuca doorasho ee dalka ka qabsoomi doonta iyada oo guddigaanna ay baarlamaanka dalka hor imaan doonaan 27-ka bishan waxaana lawada sugayaa waxa ay markaasi sheegi doonaan.\nPrevious articleBanaan bax lagu taageerayo hadalkii Madaxweyne Farmaajo oo ka socda Muqdisho\nNext articleDeegaano lagala wareegey Al-Shabaab


War-saxaafadeedka Beesha Caalamka\nSaaxiibada caalamka ee Soomaaliya ayaa sheegay inay si adag u cambaareynayaan rabshadihii ka dhacay Muqdisho 25-kii bishan April.\nQoraal ay soo saareen saaxiibada caalamka ayaa lagu yiri “Waxaan marar badan ka dignay in muddo kororsiga uu horseedi doono qalalaase siyaasadeed uuna wiiqi doono nabadda, xasilloonida iyo amniga Soomaaliya. Shaqaaqadii dhacday 25kii Abriil awgeed, ayaan waxaan ku boorinaynaa dhammaan dhinacyada inay aad isu xakameeyaan, dib u billaabaan wadahadalka, kana fogaadaan ficillada halka dhinac ah ee sii hurin kara xaaladda.”\n“Waxaan si gaar ah uga welwelnay kala qeybsanaanta soo bexeysa ee Ciidanka Xoogga Dalka Soomaaliyeed (XDS) oo u qaybsamaya qaab qabiil, taas oo wax u dhimaysa howshiisii koowaad ee ay ahayd la-dagaalanka Al Shabab iyo badbaadinta dadka Soomaaliyeed. In ciidamada amniga loo adeegsado xaqiijinta ujeedooyin siyaasadeed waa wax aan la aqbali karin.”\nBeesha caalamka ayaa sheegtay in in heshiiskii 17kii Sebtember uu wali yahay hanaanka kaliya ee lagu heshiiyey ee doorashooyinka, waxaana ku boorinaynaa saxiixayaashii heshiiskan inay si deg deg ah ugu laabtaan wada hadalada ku saleysan hanaankaas.\nWaxay intaas ku dareen inay soo dhoweyneynaan go’aanka Golaha Nabadda iyo Amniga ee Midowga Afrika uu kusoo magacaabayo Ergey gaar ah, waxayna ku booriyeen in wakiilkan heerka sare ah uu yimaado magaalada Muqdisho isla markaana uu guda galo shaqadiisa sida ugu dhaqsiyaha badan. Waxaan diyaar u nahay, haddii aynu nahay saaxiibada, in aan taageero u fidino Ergeygan, isla markaana aan sii wadno dadaallada aan isugu keeneyno dhinacyada.\nQoraalka ayaa si wadajir ah waxaa usoo saaray: Hawlgalka Midowga Afrika ee Soomaaliya (AMISOM), Belgium, Canada, Denmark, Jabuuti, Masar, Midowga Yurub (EU), Finland, Faransiiska, Urur-Goboleedka (IGAD), Ireland, Talyaaniga, Japan, Holand, Norway, Spain, Suudaan, Iswiidhan, Iswisarland, Boqortooyada Midowday ee Britain, Dowladda Maraykanka, iyo Qaramada Midoobay.


Wararka Maanta: Arbaco, Jun 26, 2013-Madaxweynaha Somalia oo Shaaciyay in Shirka Brussels uu Muhiimad Gaar ah u leeyahay dib-u-dhiska Somalia oo dhan (SAWIRRO)\nKulan uu madaxweynuhu uu la yeeshay wafdi ka socday Midowga Yurub oo ay hoggaaminayeen ergayga ururkaas u qaabilsan Afrika, Nick Westcott iyo Michelle Cervone ayay uga hadleen shirka Brussels ka dhici doona iyo sidii loo xoojin lahaa xiriirka u dhexeeya Midowga Yurub iyo Soomaaliya.\nMadaxweynaha iyo mas’uuliyiintii wafdigan hoggaaminayay ayaa waxay sheegeen shirkooda kaddib in shirka magaalada Brussels uu dhici doono 16-ka September 2013, loogana hadli doono sidii loo taageeri lahaa dowladda Soomaaliya qorshaheeda dib-u-dhiska dalka.\n“Shirkan Brussels ka dhacaya 16-ka September 2013, waa mid dowladdu ay la hor-tageyso qorsheyaasheeda dib-u-dhiska dalka oo ka tarjumaya baahida dhammaan deegaannada Soomaaliya ka jirta, caalamkuna maanta diyaar ayay u yihiin in lasii xoojiyo guulaha amniga laga gaaray iyo sidoo kale horumarka ka jira Soomaaliya,” ayuu madaxweynuhu ka sheegay shirka jaraa’id.\nSidoo kale, madaxweynuhu wuxuu sheegay in Soomaaliya ay ku jirto xaalad ay kaga soo kabanayso dhibaatooyinkii dalku horay u sii maray ayna baahi weyn u qabto kaalmada caalamka, isagoo xusay inuusan jirin dal dhibaatadii soo martay kasoo kaban kara isagoo aan caalamka taageero ka helin.\n“Maanta waxaan mareynaa marxalad shacabka iyo dowladuba ay diyaar u yihiin in dalka dib loo dhiso Soomaaliyalana helaan waxbarasho, caafimaad iyo dhammaan adeegyada bulshada. Waanan uga mahadcelinayaa Midowga Yurub dadaalkooda oo rajo weyn nagu abuuraya,” ayuu madaxweynuhu ku daray hadalkiisa.\nUgu danbeyn, madaxweynahu waxuu sheegay in shirka cida ka faa’iideysaa ay yihiin shacabka Soomaaliyeed oo dhan, qorsheyaasha iyo mashaariicda la hor-geynaya ay yihiin kuwo dalka oo dhan ku baahsan.


Hormuud oo imtixaanaysa sanadkii labaad arday ay la doonayso deeq waxbarasho - Diplomat News Network %\nHome » Uncategorized » Hormuud oo imtixaanaysa sanadkii labaad arday ay la doonayso deeq waxbarasho\nMuqdisho (Diplomat.so) – Illaa iyo 400 oo arday oo kasoo baxay dugsiyada sare ee dalka ayaa maanta u fariistay imtixaan deeqda waxbarasho ee Hormuud Telecom, kuwaas oo buuxuiyay shuruudaha ka qeybgalka.\nHormuud Salaam Foundation\n400 arday ayaa laga doonayaa 30-ka Qof ee kaalmaha hore ka gala Imtixankaan, iyaga oo dalbanaya jaamacad kasta oo ay doonayaan oo ku taala gudaha dalka.\nQarashaadka Jaamacadda iyo agabkooda waxbrasho 30-kaan arday ayaa waxaaa bixin doonta Shirkada Isgaarsiinta Hormuud, waxaana loo furi doonaa tababbaro ku saabsan takhasuska ay baranayaan.\nGoobta uu Imtixaanka ka socday ayaa waxaa kormeer ku tagay Wasiiru Dowlaha Wasaaradda Waxbarashada Xukuumadda Federaalka Soomaaliya iyo mas’uuliyiin sare oo matalayay Shirkadda Isgaarsiinta Hormuud.\nGuddoomiye Kuxigeenka Hey’adda Hormuud Salaam Foundation Mudane Cabdiraxmaan Ibraahim Cilmi ayaa ka warbixiyay Imtixaankaan ay qaadayaan maanta, isagoo sheegay inay tahay fursad ay ugu faa’ideynayaan ardayada leh hamiga waxbrasho ee dhammeeyay dugsiyada sare, Isla markana aan awoodin in ay iska bixiyaan qarashaadka Waxbarasho, Shirkadda Hormuudna ay garab taagantahay mar waliba.\nWasiiru dowlaha Wasaaradda Waxbarashada Dowladda Federaalka Soomaaliya Mudane Cabdirixmaan Maxamuud Cabdulle oo dhankiisa ka hadlay goobta ayaa ku ammaanay Hormuud garab-istaagga ay bulshada Soomaaliyeed xili waliba u muujiso, isagoo ku dhiirrigeliyay ardayda u fariisaneysay Imtixaanka maanta oo kii labaad ee ay Shirkadda Hormuud ka qaadayso arday ay u xulanayso in ay ku deeqdo deeq waxbarasho oo gudaha dalka Soomaaliya ah.


”TUUTAHAYGA QABSO!” – Hab-dhaqanka ciidamadii usoo gurmadey weerarkii Hotel SYL oo la amaanay (Sidee wax u dheceen?) | Hadalsame Media\nHome Maqaallada ”TUUTAHAYGA QABSO!” – Hab-dhaqanka ciidamadii usoo gurmadey weerarkii Hotel SYL oo la...\n”TUUTAHAYGA QABSO!” – Hab-dhaqanka ciidamadii usoo gurmadey weerarkii Hotel SYL oo la amaanay (Sidee wax u dheceen?)\n(Muqdisho) 13 Dis 2019 – Aniga Tuutahayga Gadaal ka qabso. Bandhig aannu qorshihiisa wadney Muddo ku siman labo sitimaan ayaa kalkiisii galey, waxaana lagaarey habeenkii aannu wada sugaynay,\nAad ayaannu u faraxsaneyn dhammaantayo, ballantu waa Hotel SYL iyo Lixda maqribnimo.\nAad ayaan ugu soo deg-degay, inta aanuu gabbalku dhicin ayaan soo galey hoolkii aannu ku qaban lahayn bandhigga,\nWaxa uu ahaa hoolku mid soo jiidasho leh oo aad loo qurxiyey indhahuna aysan ka libaqsan.\nWaxaa goobta jooga qaar kamid ah dhallinyaradii oo aad isugu soo diyaariyey ka qeybgalka Bandhigga buugga,\nSalaaddii maqrib-baan markaa un soo tukadey\nWaxaan horey u galey howl wixii ka dhinnaa masraxa qurxintiisa iyo naash-naashkiisa.\nDhawr daqiiqo kaddib waxaa dhagahayga soo gaadhey dhawaaqa rasaas aan is idhi waa caadi ileyn Xamar baad joogtaaye,\nDhawaaqii rasaastu maysan kala joogsan,\nWaxaa xigey Jug aannu si xooggan u maqalnay oo aannu is niri waa Qarax,\nHoolka oo ay ku sugnaayeen dhallinyaro isugu jirey wiilal iyo gabdho ku dhawaad 60 (Lixdan) dhallinyaro ah waxaa na asqeeyey oo laabaheenna buuxiyey cabsi xooggan.\nQofkastaa waxa uu damcay in uu cagaha wax ka dayo oo uu nafta la baxsado raadiyana sida uu u bad-baadi lahaa, laakiin xeero iyo fandhaal wey kala dhaceen oo gudaha hoteelka ayey ka dagaalamayaan Dableydii weerarka soo qaadey, rasaasta iyo walaxaha qarxaya wey sii xoogeysanayaan, cabsidiina wey siyaadeysaa oo qofwaliba tasbiixada ayuu afka ka deyn kari waayey, Qaarna Saaldo sunna ah bey u istaageen,\nNaf waannu ka quusanney.\nWaxaa wajahaadda hore ee hoolka aannu ku sugannahay dhufeys kaga jira sedex kamid ah ilaalada hoteelka oon warba u hayn tirada dhallinyaro ee hoolka ku jirta.\nDhallinyaradii qaar kamid ah ayaa soo jeedisey ugu yaraan in aannu dansanno laambaddii ama leerkii hoolka ee daarneyd,\nMarkii aanu daminay laambadda waxay u muuqatey in aanu annaga arki karno waxa banaanka ka dhacaya ama ka socda laakiin aysan na arki karin kuwa banaanka jooga,\nSidaa waxaan U yeelney haddii la noo soo galo in aannu ugu yaraan is difaacno.\nWiil kamid ahaa dhallinyarada iyo aniga oo aad u baqeyna ayaan usoo baxney banaanka,\nKolkaas ayaannu lahadalney askartii ilaalada hotelka ee banaanka joogtey waxaanu ku niri:\n“Dad u badan dhallinyaro ayaa hoolkan ku go’doonsan ee lasocda xaaladeenna Walaalayaal”\nWaxay nagu yirahdeen “Halkiinna haka soo bixina ee Jooga”\nMarkasta oo jugta iyo rasaatu badataba waxaa nagu badanayey wal-walka iyo cabsida,\nGabdhihii ayaa ugu darnaa oo qaarkood ku dhex matagay hoolka cabsida daran ee haysa awgeed.\nMuddo ku siman 40 Daqiiqo oo xaaladdennu sidaa ahayd oo rasaasta iyo jugtu ay socotey,\nWaxaa noo soo galey Askari oo nagu yiri soobaxa isoo raaca,\nQofkastoo nagamid ah waxaad mooddaa in la yiri Naftiyoo kaa baxdeybaa kugu soo noqotey,\nWalise cabsidii iyo wal-walkii nagamuu bi’in.\nGabadh-baa ku tiri askarigii “Abowe Halkeen Ka baxnaa”? Wuxuu ku yiri “Tuutahayga Gadaal ka qabso meeshaan ka baxana kasoo bax inta kalana soo raaca”!\nNaf-hurnnimo ayuu noo sameeyey Ilaah unbaa abaalkiisa gudi kara.\nIntii la na soo saarayey ee Jaraan jarta aannu kasoo Dageyney waxaa si layaab leh u dhacayey hub darran-doorri ah,\nMarkii banaanka la noo soo saarey ee barxadda kasoo hor jeedda hotelka SYL la na fariisiyey wali cabsi ayaa nagu jirtey laakiin askari geesi ah ayaa nagu beerey kalsooni oo nagu yiri “maganteenna ayaad tihiin ammaankiinuna anagaa wakiil ka ah ha baqanina”\nMarkaas ayaan dareenney in aannu sugannahay,\nAlle waxaan ka tuugayaa kuwii darteen nafahooda u waayey in uu janadiisa FIRDOWSA ku marti qaado.\nCiidankeennu Xilliyada adag nafaha ayey noo huraan, toodiinna waxay ka horreysiiyaan teenna.\nSi aan u ladno, u faraxno, u raaxeysanno, ayey u ladi waayaan, usoo jeedaan.\nWaa geesiyaal marnaba kama safaadaan shacabkooda, ciddii isku deyda in ay dhibaan shacabkuna Afka libaaxyadeenna Qalabka sida ayey dalaq dhahayaan.\nHadaba walal wilashaas iyo gabdhahaas nafta noo huray maxay mudanyiheen?\nWaxaa Qoray: Axmed Saciid Axmed\nPrevious articleMustaqbalka UK oo laga dayriyay kaddib guusha aqlabiga ah ee Xisbiga Muxaafidka (Corbyn oo is casilaya & waxa dhici kara?)\nNext articleMaamulka Puntland oo weji gabax kala kulmay is hortaag uu ku samayn lahaa Ciidamada Xoogga Dalka Somalia


Sidee baa looga falceliyey go’aanaada golaha madax goboleedyada ee Garoowe? - Caasimada Online\nHome Warar Sidee baa looga falceliyey go’aanaada golaha madax goboleedyada ee Garoowe?\nSidee baa looga falceliyey go’aanaada golaha madax goboleedyada ee Garoowe?\nGaroowe (Caasimada Online) – Dadka Soomaaliyeed ayaa siyaabo kala duwan uga aragti dhiibtay qodobada lama filaanka ah ee Garoowe ay ka soo saareen Madaxweyneyaasha Maamul Goboleedyada Puntland, Galmudug, Koonfur-Galbeed iyo Jubbaland.\nQaar badan oo ka mid ah dadka arintan ka fal celiyey ayaa nasiib darro ku tilmaamay in maanta dib loogu laabto xulafaysigii iyo danaha shakhsiyeed ee Qaran jabka ku riday shacabka Soomaaliyeed.\nQodobbada ay soo saareen Dowladda Goboleedyadu ee ku saabsan sameysashada ciidan iyo sirdoon gaar ah, gole amni, hor istaagidda ansixinta shuruucda dalka iyo ku dhawaaqista Shir wada tashi oo heer Qaran ah ayaa ka dhigan maja xaabinta awoodaha dastuuriga ah ee Dowladda Federaalka ah iyo khiyaano Qaran, sida ay tilmaameen dad badan.\nSiyaasiyiinta ka soo jeeda Puntland iyo Koonfur-Galbeed ayaa durba muujiyey walaacooda ku aaddan arinkan, iyagoona ku tilmaamay mid ay ku doonayaan Cabdiweli Gaas iyo Shariif Xasan in ay kusii kororsadaan muddada xil haynta, ayna kula dagaalamaan mucaaradkooda.\nMaxamed Cabdiraxmaan Faroole oo ka mid ah siyaasiyiinta Puntland ayaa si kulul ugu eedeeyey Madaxweyne Gaas in uu uga faaiidaysanayo khilaafka Dowladda Goboleedyada iyo Dowladda Dhexe danihiisa gaarka ah ee la xiriira doorashooyinka 2021-ka.\n“Khilaafkii la sheegayey ee u dhexeeyey maamulada iyo Dowlada Federaalka ma waxaa uu noqdey xalkiisu in lagu dhiso xisbi siyaasdadeed oo uu madax ka yahay Gaas- kii aan Puntland ku aragney- maanta waxaa sii cadaatey danaha is-jiiraya ee Cabdiweli Gaas ka leeyahay hogaaminta Puntland isagoo muddo Shan sano ah jaranjaro ka dhiganayey shacabka Puntland.” Ayuu ku soo qoray Maxamed Faroole bartiisa Facebook-ga.\nSidoo kale, qaar ka mid ah dadka ka soo jeedaa Koonfur-Galbeed ayaa si jees jees ah uga aragti dhiibtay go’aamada Golaha Dowlad Goboleedyada iyagoona suaalo ka keenay sida ay ugu suurta galayso Madaxweyne Shariif Xasan Sheekh Aadan oo loo doortay in uu noqdo Madaxweynaha Madashan in uu gudoomiyo shirka lagu balamay bil kadib, maadaama uu banyan doono xilka madaxtinimada Koonfur Galbeed 17-ka bisha so socota.\nSu’aalaha kale oo laga keenay bayaanka Golaha Iskaashiga Dowlad Goboleedyada ayaa waxaa ka mid ah halkee laga keeni doonaa maal gelinta ciidamada ay sameyn doonaan, iyadoo dadka qaarkii ay tusale usoo qaadanayaan ciidamada Galmudug iyo Puntland ee mushahar la’aanta mudo ka cabanaya.\nQof lagu magacaabo Yosif Dirik-souwn oo arrintaas ka aragti dhiibtay ayaa yiri; “Waxaan ay xar-xariiqeen bil u qabo sideey u qaboobaan aad aragtide. Ma nimanka mushaarka u waayay ciidankii aay horay u lahaayeen ee maalin walba gadoodka sameeynaya waliba Maamul Goboleedkii ugu dakhliga fiicnaa Puntland.”


Wasiir kuxigeenka Maaliyadda Puntland oo kulan la qaatay mas’uuliyiinta Maaliyadda ee gobolka Mudug(Sawirro) – Wasaaradda Maaliyadda\nOctober 2, 2021\tin Warbixino\nGAALKACYO – Wasiirka kuxigeenka Wasaaradda Maaliyadda Dowladda Puntland Mudane Cabdi Ibraahim Warsame (Qowdhan) ayaa kulan la qaatay mas’uuliyiinta Wasaraadda Maaliyadda gobolka Mudug, Kulanka ayaa ahaa mid lagu dar-dargelinayo shaqada.\nMas’uuliyiinta kulanka ka qayb galay waxa ka mid ahaa Xisaabiyaha Wasaarada Maaliyadda gobolka Mudug, Kuxigeenka Agaasimaha Canshuuraha Berriga, Maamulayaasha Cashuuraha Berriga Iyo Kastamka, Madaxa Faracyada goobaha Dakhliga iyo Saraakiil ka tirsan Laanta Ilaalada Cashuuraha gobolka Mudug.\nMudadii uu kulanka socday , waxaa looga hadlay arrimo ay kamid yihiin Xoojinta Iyo Dardargelinta Dakhliga gobolka Mudug iyo adkeynta Wada shaqeynta ka dhaxeyaa Hay’adaha Maaliyadeeda ee gobolka Mudug.\nDhinaca kale Wasiirku, wuxuu tababar uu furay Shaqaalaha goobaha Dakhliga Wasaradda Maaliyadda, tababarkaas oo lagu baranayo casharada soo socoda :\n01. Kaydinta Documentiyada.\n02. Soo xeraynta dakhliga.\n03. Habka u adeegida bulshada.\nIyo casharo kale oo ku aadan cashuuraha.\nCabdi Ibraahim Warsame (Qowdhan) Wasiir kuxigeenka Wasaaradda Maaliyadda ayaa shaqaalaha kula dar-daarmay in ay ka faa’idaystaan Tababarka.


DAAWO Geneva: Weerarkii Homs oo caqabad ku keenay wadahadalkii dhinacyada Siiriya – VIDEO |\nDAAWO Geneva: Weerarkii Homs oo caqabad ku keenay wadahadalkii dhinacyada Siiriya – VIDEO\nGeneva (estvlive) 26/02/2017\nWadahadalkii ka socday magaalada Geneva uga socday Dowlada iyo mucaaridka Siiriya ayaa waji kale galay kadib weerarkii shalay lagu qaaday magaalada Homs oo ay ku dhinteen in ka badan 40 qof.\nWeerarkaasi oo aan weli cidna sheegan ayaa ahaa mid ismiidaamin ah oo lala beegsaday labo xarumood oo ay leeyihiin ciidamada militariga Bashar Al Assad, waxaana lagu dilay mid kamid ah saraakiisha sare ee Sirdoonka militariga Siiriya.\nDowlada ayaa ku eedaysay kooxaha mucaaridka inay weerarkan soo qorsheeyeen xili wadahadal loo fadhiyey iyagoona ku tilmaamay in weerarkan uusan kaliya ahayn weerar argagaxiso militari balse uu yahay sidoo kale mid siyaasadeed, sidaa waxaa sheegay Safiirka Siiriya u fadhiya Qaramada Midoobay oo hogaaminaya wafdiga dowlada.\nXoogaga mucaaridka ee shirkada Geneva ku sugan ayaa iska fogeeyey eedeynta iyagoo dhinacoodana sheegay inay macquul tahay in weerarkan ay Dowlad lafteeda soo diyaarisay. Waxaase loo badinayaa inay weerarkan ka danbeyso kooxda la baxday Axraarul Shaam oo ay ku jirto kooxdii horey loo oron jiray Al Nusra kuwaasi oo si weyn ugu riyaaqay weerarkii Homs, walow aysan iyagu si toos ah u sheegan.


QM oo loo gudbiyey qoraal la xiriira dacwadda badda ee Soomaaliya iyo Kenya - Caasimada Online\nHome Warar QM oo loo gudbiyey qoraal la xiriira dacwadda badda ee Soomaaliya iyo...\nQM oo loo gudbiyey qoraal la xiriira dacwadda badda ee Soomaaliya iyo Kenya\nNairobi (Caasimada Online) – Guddoomiyaha Madasha Pan African David Matsanga ayaa u gudbiyey xogahayaha guud ee Qaramada Midoobay qoraal xasaasi ah oo la xiriira dacwadda badda ee u dhexeysa Soomaaliya iyo Kenya ee hortaalla maxkamadda ICJ.\nDavid Matsanga ayaa ka dalbaday Antonio Guterres inuu u hor-istaago go’aanka maxkamadda cadaaladda ICJ ee dhageysiga dacwadda badda ee labada dal.\nGuddoomiyaha Madasha Pan African ayaa sidoo kale ugu baaqay xoghayaha Qaramada Midoobay inuu u istaago baajinta dhageysiga dacwaddaasi.\nSidoo kale wuxuu intaasi kusii daray inay habboon tahay in dib loo dhigo dacwadda ka furan ICJ, si looga fogaado wax kasta oo sababi kara inay kasii daraan qalalaasaha & xiisadda siyaasadeed ee haatan ka jira dalalka dhaca Geeska Afrika.\n“Mudane Xoghaye guud waxa aan aaminsanahay marwaliba go’aanka sharciga ah ee muranka xuduud badeedda, balse waa u dagaal & isku dhaca geeska waxaana weli taagan Colaadda Soomaaliya,” ayuu yiri Mr Matsanga.\nHadalkan ayaa kusoo aadaya, iyadoo Kenya ay ku guul darreysatay dalabkeedii ahaa in dib loogu dhigo dhageysiga kiiska badda, kadib markii ay ku gacan seertay ICJ.\nKenya ayaa haatan wada dadaallo xoogan oo ay ku dooneyso in dib loogu dhigo dhageysiga dacwadda badda ee Soomaaliya, iyada dhinac kasta ka tuseysa Qaramada Midoobay.


Chrome OS 91 wuxuu la yimid taageero wareejinta faylka, hagaajinta amniga iyo inbadan | Laga soo bilaabo Linux\nChrome OS 91 wuxuu la yimid taageero wareejinta faylka, hagaajinta amniga iyo waxyaabo kale\nDhawaan horumariyeyaasha Google ee mas'uulka ka ah mashruuca Chrome OS, ku dhawaaqay daahfurka nooca cusub ee nidaamka hawlgalka ee Chrome OS 91, nooca ay ku cusub tahay waxyaabaha cusub ee la soo bandhigo ayaa ah mid lagu taageerayo wareejinta faylasha u dhexeeya qalabka, hagaajinta amniga, iyo waxyaabo kale.\nKuwa aan aqoon u lahayn Chrome OS, waa inaad ogaataa in nidaamku ku saleysan yahay Linux kernel, ebuild / portage qalabka dhismaha, qaybaha furan, iyo shabakadda Chrome 91.\n1 Astaamaha ugu muhiimsan ee cusub ee Chrome OS 91\nAstaamaha ugu muhiimsan ee cusub ee Chrome OS 91\nQaabkan cusub taageerada barnaamijyada Linux ayaa la dejiyay, taas oo hore ugu jirtay tijaabada beta. IYOTaageerada Linux waa karti yeelatay qaabeynta qaybta «Configuration> Linux», taas oo ah inaad markaa gujiso badhanka «Rakib», ka dib markaa codsiga «Terminal» oo leh jawi Linux ah ayaa ka muuqan doona liiska codsiyada, kaas oo aad u socon karto si aan macquul ahayn amarrada. Faylasha waxaa laga heli karaa deegaanka Linux oo laga helo maamulaha faylka.\nHawlaha codsiyada Linux waxay ku saleysan tahay nidaamka hoose ee 'CrosVM' waxaana loo abaabulay iyadoo la bilaabayo mashiin Linux dalwad ah iyadoo la adeegsanayo KVM hypervisor. Weelal gooni ah oo leh barnaamijyo ayaa lagu sii daayaa gudaha mashiinka farsamada gacanta, kaas oo lagu rakibi karo sida codsiyada caadiga ah ee loogu talagalay Chrome OS. Markaad ku dhejineysid barnaamijyada Linux garaafka ah mashiinka meertada ah, waxay ku bilaabanayaan isbarbardhiga barnaamijyada Android ee ku jira Chrome OS oo ay la socdaan muuqaalada astaamaha.\nSidoo kale, Barnaamijyada ku saleysan Wayland labaduba waxay bilaabaan iyo barnaamijyada caadiga ah ee X waa la taageeraa (adoo adeegsanaya lakabka XWayland). Loogu talagalay socodsiinta codsiyada sawirada, CrosVM waxay siisaa taageero dhisme ah macaamiisha Wayland (virio-wayland) oo kusocota dhinaca ugu weyn ee martida loo yahay ee Sommelier serverka isku dhafka ah, kaas oo taageeraya farsamaynta farsamaynta xawaaraha qalabka.\nCusboonaysiin kale oo taagan ayaa ah taas taageerada Share Near ayaa lagu daray, maxaa wuxuu kuu ogolaanayaa inaad si dhakhso leh oo aamin ah ugu wareejiso faylasha u dhexeeya Chrome OS ama qalabka Android oo ay leeyihiin isticmaaleyaal kala duwan. Share Near wuxuu suurtogal ka dhigayaa in la diro oo la helo feylal iyada oo aan la siinin helitaanka xiriirada iyo iyada oo aan la muujin macluumaadka aan loo baahnayn.\nWaxaan sidoo kale ka heli karnaa taas awood u lahaanshaha qaabeynta gudaha VPN ayaa la bixiyay masraxa kahor intaadan galin. Isku xirnaanta VPN waxay hadda taageertaa bogga aqoonsiga isticmaalaha, oo u oggolaanaya taraafikada la xiriirta aqoonsiga inay ka gudbaan VPN. Dhismaha gudaha ee VPN wuxuu taageeraa L2TP / IPsec iyo OpenVPN.\nCalaamadaha la hirgeliyey ee tilmaamaya jiritaanka ogeysiisyo aan la aqrin oo la xiriira codsi gaar ah. Haddii ay jiraan ogeysiisyo kujira barnaamijka raadinta barnaamijka, calaamado yar oo wareega ah ayaa hadda lagu muujiyaa astaanta dalabka. Qaabeynta waxay bixisaa suurtagalnimada in la joojiyo sumadahaan.\nMaamulaha faylka wuxuu bixiyaa marin u helida qad la'aanta faylasha ku keydsan Google Docs, Google Sheets, iyo Google Cloud Slides. Si aad ugu suurogasho helitaanka feylasha qaab khad la'aanta ah, waa inaad doorataa tusaha qeybta "My Drive" ee maareeyaha feylka oo aad dhaqaajisaa jeegga "Available offline". Mustaqbalka, feylashaan waxaa laga heli karaa iyada oo loo maro tusaha "Khadka Tooska ah" oo gooni ah.\nFinalmente hadaad rabto inaad waxbadan ka ogaato ku saabsan qaabkan cusub ee nidaamka, waxaad ku hubin kartaa faahfaahinta adigoo tagaya xiriiriyaha soo socda.\nDhismaha cusub hadda waa la heli karaa inta badan Chromebooks hadda, marka lagu daro xaqiiqda ah in horumariyeyaasha dibedda ay leeyihiin noocyada kombiyuutarada caadiga ah oo ay la socdaan x86, x86_64 iyo processor-yada ARM.\nUgu dambeyntii laakiin ugu yaraan, haddii aad tahay isticmaale Raspberry ah, waa inaad ogaataa inaad sidoo kale ku rakibi karto Chrome OS qalabkaaga, kaliya nooca aad ka heli karto uusan ahayn midka hadda socda, waxaana weli jira dhibaatada dardargelinta fiidiyowga oo ay ugu wacan tahay qalab.\nWadada buuxda ee maqaalka: Laga soo bilaabo Linux » Qaybinta » Chrome OS 91 wuxuu la yimid taageero wareejinta faylka, hagaajinta amniga iyo waxyaabo kale\nCentOS Linux 8.4 hadda waa la heli karaa waana kuwan isbeddelladooda\nVzLinux, distoor kale oo ballan qaada inuu noqon doono bedelka ugu habboon ee CentOS


Aaron Ramsey 2-daqiiqo oo qura ayuu ku sameeyay wax uu Pogba ku sameyn waayay 810-daqiiqo – Gool FM\n(England) 31 Oktoobar 2016. Aaron Ramsey ayaa culeyska ku sii badiyay laacibka ugu qaalisan kubbada cagta adduunka ee Paul Pogba kaddib markii uu 2-daqiiqo oo qura ku sameeyay wax uu laacibka reer France ku sameyn waayay 810-daqiiqo.\n10-usbuuc uu garoomada ka maqnaa kadddib Ramsey ayaa usbuucan dib ugu soo laabtay garoomada ciyaartii ay dhawaan 4-1 uga adkaadeen naadiga Sunderland.\nMarkii ay ciyaartu mareysay 77-daqiiqo ayaa badel lagu keenay waxayna ku qaadatay 2-daqiiqo oo qura inuu sameeyo caawimaad oo wuxuu goolka afaraad ee ciyaarta u baasay Alexis Sanchez.\nPogba ayaa saftay sagaal kulan oo dhammeystiran horyaalka Premier League 810-daqiiqo hal caawin ahna ma uusan sameyn ilaa iminka.\nRamsey ayaa dhaawac ka soo gaaray kulankii furitaanka horyaalka ay la yeesheen Liverpool haddii daqiiqadihii uu markaa ciyaaray lagu daro kuwii uu ciyaaray kulankii sabtida ee Sunderland waxay isku noqonayaan 74-daqiiqo taa oo la micno ah inuu 74-daqiiqo ku sameeyay wax uu Pogba ku sameyn waayay 810-daqiiqo.\nKaddib goolkii uu dhaliyay shalay, Diego Costa oo ku soo biiray LIISKAN.....(EEG)


Saturday September 15, 2018 - 12:46:21 in Wararka by Liibaan Jeexoow\nsawir hore weerar alshabaab ka fuliyeen Lamu\nHowlgalkan ayaa ka dhacay inta u dhexeysa deegaannada Sangaa’iloow iyo Ijaara oo ka tirsan gobolka Lamu ayaa lagu beegsaday gaari Bas ah oo ay la socdeen Rakaab ka soo baxay gobolka Lamu.\nCiidamada Al Shabaab ayaa Istaajiyey gaariga Baska ah ka dibnasoo dajiyey dhammaan dadkii saarnaa gaariga kadibna dadkii ukala soocay Muslimiinta iyo gaalo sida ay baahisay idaacadda Andalus ee Afka Xarakada ku hadasha.\nWarbaahinnada dalka Kenya ayaa sidoo kale sheegay in dadka laga qaaday kaararkii aqoonsi ee ay wateen islamarkaana lagu sameeyey baaritaan socday in muddo ah iyadoona ugu dambeyntii halkaas lagu dilay dadkii Kirishtaanka ahaa.\n"Saraakiisha Mujaahidiintu waxay noo sheegeen in laba ka mid ah Rakaabka ah ay noqdeen dad gaallo ah kuwaas oo durbadiiba goobta lagu khaarijiyey" sidaas waxaa baahiyay Radio Andalus.\nWararka ayaa intaas ku daraya in xoogaga Al Shabaab ay u muxaadareeyey dadkii Muslimiinta ahaa ee la socday gaariga ugu dambeyntiina la fasaxay oo safarkooda ay sii wateen.\nGaariga ayaa istaajiyeen Al Shabaab ayaa ka yimid gobolka Lamu kuna sii jeeday gobolka Garissa sida ay sheegeen warbaahinada dalka Kenya.\nXoogagga Jihaadiga ah ee ka howlgala gobolada Lamu iyo N.F.D ayaa waayadii dambe kordhiyey howlgalada abaabulan ee ay ku beegsadaan dadka kirishtaanka Kenyaanka ah ee ku nool deegaanadaasi.\nLabadii todobaad ee ugu dambeeyey waxaa goboladaas ka dhacay qaraxyo iyo weeraro qorsheysan oo lagu laayey ciidamada melleteriga Kenya iyo qaar ka mid ah dadka Nasaarada ag ee lagu deegaameyey dhulkaasi.


Qaramada Midoobay oo berri Washington shir ugu qabanaysa saraakiil ka tirsanaa milatariga Soomaaliya. [Akhris …] – Radio Daljir\nQaramada Midoobay oo berri Washington shir ugu qabanaysa saraakiil ka tirsanaa milatariga Soomaaliya. [Akhris …]\nLuulyo 31, 2009 12:00 b 0\nWashington, July 31 – Maalinta berri ah ayaa lagu wadaa in kulan shan maalmood socon doona oo lagu gorfayn doono qaabdhismeedka milatariga Soomaaliya uu ka furmo magaalada Washington ee xarunta Maraykanka.\nKulankan oo uu soo qabanqaabiyay xafiiska jimciyadda quruumaha ka dhaxaysa dhinaca siyaasadda ugu aaddan Soomaaliya isla markaana uu guddoominayo ergeyga Qaramada Midoobay u qaabilsan Soomaaliya Axmad Walad Cabdalla ayaa waxaa ka qayb galaya saraakiil sarsare oo milatari ah oo Soomaali ah.\nKulankan dawladda Soomaaliya waxaa uga qayb galaya wasiirkeeda Gaashaandhigga.\nShirkan ayaa waxaa la sheegey in uu taageero buuxa ka haysto Qaramada Midoobay, Maraykanka, Midowga Yurub iyo Midowga Afrika, waana markii labaad ee saraakiil milatari oo Soomaali ah oo ay taageereyso qaramada midoobay ay ka shiraan dib u dhiska ciidamadii xoogga dalka Soomaaliyeed.\nDhawaan ayay ahayd markii uu madaxweynaha Soomaaliya Sheekh Shariif Sh Axmed uu yididiillo wayn ka muujiyay in ay dowladdiisu ku guulaysato dhismaha ciidan qaran oo u istaaga difaaca dowladnimo.\nPuntland oo looga dabaaldegay sanadguuradeedii 11-aad ee dhismaha Puntland. [Akhris …]\nMunaasabad lagu xusayo 1-da Ogoosto ee yagleekii Puntland oo 1-da bisha ka dhici doonta Columbus, OH. [Akhris …]


Boeing ayaa 10 milyan oo doolar ugu yaboohday jawaabta Hindiya ee COVID-19\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Hindiya » Boeing ayaa 10 milyan oo doolar ugu yaboohday jawaabta Hindiya ee COVID-19\nAviation • Jebinta Wararka Caalamka • Jebinta Wararka Safarka • Caafimaadka Warka • Xuquuqda Aadanaha • Wararka Hindiya • News • Dib-u-dhiska • Waajib ah • Dalxiiska • Hadalka Dalxiiska • Gaadiidka • Cusbooneysiinta Socdaalka Safarka • Sirta Safarka • Warka Safarka Safarka • Wararka Mareykanka • Wararka kala duwan\nBoeing waxay ku dhawaaqday $ 10 milyan oo gargaar deg deg ah oo loogu talagalay Hindiya\nCaawinta Boeing waxaa lagu hagaajin doonaa ururada bixiya gargaarka\nKooxda Boeing ee dalka Hindiya waxay tiradoodu dhan tahay 3,000 oo shaqaale ah\nShaqaalaha Boeing waxay sidoo kale shaqsi ahaan ugu deeqi karaan hay'adaha taageeraya gargaarka COVID-19 ee Hindiya\nBoeing ayaa maanta ku dhawaaqday $ 10 milyan oo gargaar deg deg ah oo loogu talagalay Hindiya si ay u taageerto wax ka qabashada dalka ee kor u kaca hadda ee kiisaska COVID-19. Caawimaadda Boeing waxaa lagu hagaajin doonaa ururada bixiya gargaarka, oo ay ku jiraan sahay caafimaad iyo daryeel caafimaad oo degdeg ah oo loogu talagalay bulshada iyo qoysaska la dagaallamaya COVID-19. Kooxda Boeing ee Hindiya waxay tiradoodu dhan tahay 3,000 oo shaqaale ah, marka lagu daro macaamiisha maxalliga ah ee qiimaha leh, alaab-qeybiyeyaasha, iyo la-hawlgalayaasha ganacsiga.\n“Cudurka faafa ee COVID-19 wuxuu baabi’iyey bulshooyinka adduunka oo dhan, qalbiyadeenuna waxay la hadlayaan saaxiibbadeen Hindiya oo soo maraya waqti aad u adag. Boeing waa muwaadin caalami ah, Hindiya waxaan ku toosineynaa jawaabteena masiibada ah bulshooyinka sida aadka ah ay u saameeyeen kiisaskan soo kordhay dhowaan, ”ayuu yiri Dave Calhoun, madaxweynaha iyo madaxa fulinta ee shirkadda The Boeing.\nBoeing waxay la kaashan doontaa ururada maxaliga ah iyo kuwa caalamiga ah gargaarka si loo geeyo $ 10 milyan meelaha ugu baahida badan iyadoo la tashan doonta khabiirada caafimaadka, dowlada iyo bulshada.\nShaqaalaha Boeing sidoo kale waxay fursad u leeyihiin inay shaqsi ahaan ugu tabarucaan ururada samafalka ee taageera gargaarka COVID-19 ee Hindiya. Iyada oo qayb ka ah barnaamijka Boeing Gift Match, shirkaddu waxay la mid noqon doontaa tabarucaadka lacageed ee dollarka ah, iyada oo kordhin doonta gaadhista gargaarka la siinayo dadka Hindida ah.\n"Boeing kaliya uma taagna midnimada shacabka Hindiya dadaalkooda ku aaddan la dagaallanka cudurkan faafa, waxaan qayb ka noqon doonnaa xalka," ayuu raaciyay Calhoun. "Waxaan sii wadi doonnaa kormeerka jawaabta faafida ee Hindiya waxaanna ka shaqeyn doonnaa inaan taageerno shaqaalaheena, macaamiisheenna, iyo la-hawlgalayaasheenna dhibaatadan."\nJoogitaanka Boeing ee Hindiya wuxuu sii fidayaa in ka badan toddobaatan sano wuxuuna ka kooban yahay shirkadda Tata-Boeing ee wadajirka ah, taas oo soo saarta qaybo iyo qaybo waaweyn oo loogu talagalay wax soo saarka guud ee shirkadda. Kaqeybgalka bulshada deegaanka Boeing ee India waxay si togan u saameyneysaa in ka badan 300,000 oo ku nool gudaha dalka iyada oo loo marayo maalgashiyada waxbarashada, caafimaadka iyo fayadhowrka, horumarinta xirfadaha, iyo barnaamijyada wacyigelinta.